Laurika Rauch is terug! | SARIE
Laurika en liedjieskrywer Vernette Rautenbach
Laurika Rauch is terug!	deur SARIE.com-span
Sy is een van Suid-Afrika se gunsteling-sangeresse en ná 3 jaar het Laurika Rauch dié week haar nuutste album bekend gestel. Laurika het dié album, Wals, wals Willemien, gister amptelik bekend gestel tydens 'n onderhoud met Derrich Gardner op RSG en SARIE het saam gekuier. Laurika se stem sal jou soos altyd bekoor op dié CD met 14 snitte.
Laurika Rauch en Mannetjies Roux tree op by Super 15!
Laurika en haar man, liedjieskrywer Chris Torr, kuier by Derrich Gardner op RSGFOTO: Phyllis Green
Laurika Rauch oor maer word
Daar is ook twee duette – een met Elvis Blue, "Die strome van die Drakensberge", en met Joe Niemand, "Liefde is al wat ons het".
Liedjieskrywer en Laurika se man, Christopher Torr, het weer help skryf aan die musiek op dié album. Ander liedjieskrywers wat bygedra het tot dié album was onder andere Elvis Blue, Christoph Kotze, Vernette Rautenbach, Lize Beekman, Etienne Steyn en Jaconell Mouton.
In haar gesprek met Derrich het Laurika dit duidelik gemaak sy kies altyd net liedjieskrywers wat musiek skryf wat met haar práát en waaraan sy 'n verbintenis voel.
Die ondersteuning van haar familie is ook baie belangrik vir dié sangeres, veral tydens die opneem van haar albums. Haar dogter en skoondogter was selfs saam met haar in die ateljee vir die bekendstelling van die CD!
Laurika en liedjieskrywer Etienne Kotze, wat die titelsnit op haar nuwe album geskryf hetFOTO: Phyllis Green